Elektriraudtee AS (Elektriraudtee; ettevõte) tegutseb põhikirja alusel raudteetranspordi korraldamise, sealhulgas reisijateveo ja nendega kaasnevate teenuste osutamise ning raudteeveeremi remondiga. Kõigi nende tegevuste jaoks omab ettevõte kohustuslikke kehtivaid tegevuslube. Tehnilise Järelevalve Ameti poolt on väljastatud "Raudtee reisijateveoteenuse osutamise tegevusluba" ja  "Ohutustunnistus". Raudteeveeremi remondi teostamise õiguse annab ettevõttele MKMi poolt väljastatud "Raudteeveeremi remondi tegevusluba". Reisiteenuse osutamiseks on ettevõttes kehtestatud "Reisijateveo eeskiri".